سرکاری راجندرا کالج

**سرکاری راجندرا کالج** **[[بٹھنڈہ]]** دیاں موہری  تعلیمی ادارےآں وچوں اک ہے۔ 1904 وچّ اک پرائمری سکول توں شروع ہو کے 1940 وچّ راجندرا انٹرمیڈیئیٹ کالج بن گیا۔ ایہہ کالج مالوا خطے دا موہری کالج ہے۔

## اتہاس
بٹھنڈہ دے بسّ اڈے نزدیک گورو کاشی مارگ ‘تے ستھت کالج دی نیہہ 1904 وچّ مہاراجہ بھپندر سنگھ پٹیالہ نے اپنے پتا مہاراجہ راجندر سنگھ جو  1900 ای. وچّ سورگواس ہو گئے سن، دی یاد وچّ بٹھنڈہ قلعہ مبارک دے اندر اک پرائمری سکول وجوں رکھی۔ اس دا ناں راجندرا پرائمری سکول رکھیا گیا۔ بعد وچّ ایہہ راجندرا پرائمری سکول ہائی سکول بن گیا۔ مال روڈ ‘تے بنیا ایہہ راجندرا ہائی سکول 1940 ای. وچّ راجندرا انٹرمیڈیئیٹ کالج بن گیا۔ جس دے پہلے پرنسپل ڈاکٹر. حکم سنگھ سوڈھی سن۔ پھر 1950 وچّ  بی.اے.،1955 وچّ سائنس، 1962 وچّ بی.ایسسی. دیاں کلاساں وی چالو کر دتیاں گئیاں۔ پرنتو تھاں دی گھاٹ کرکے 1958 ای. وچّ ایہہ کالج گورو کاشی مارگ ‘تے 28 اےکڑ زمین وچّ بنی وشال عمارت وچّ تبدیل کر دتا گیا۔ سنّ 1968 توں کالج وکھے کامرس دی پڑھائی وی کروائی جا رہی ہے۔ اس توں علاوہ میڈیکل، نان- میڈیکل، کمپیوٹر سائس دی پڑھائی تے ایم.اے. (راجنیتی شاستر) دی پڑھائی وی کروائی جا رہی ہے۔
## کالج درپن
200x|راجندرا کالج، بٹھنڈہ دا مکھ دروازہ
کالج دی E آکار دی عمارت اتے کھیڈاں دے میدان وی وکھرا ہی مہتو رکھدے ہن۔ کالج وچّ این.سی.سی. تے این. ایس.ایس. دے یونٹ وی سفلتا-پوروک چلا ئے جا رہے ہن اتے اس کالج نوں این. ایس.ایس. گتیودھیاں لئی پنجابی یونیورسٹی پٹیالہ ولوں سرووتم (بیسٹ) کالج نال وی سنمانت کیتا جا چکا ہے۔ اس کالج دا الیکھ ‘اینسائیکلوپیڈیاں’ برٹینکا دی جلد تنّ، پنہ 564 ‘تے کیتا گیا ہے۔ کنٹین تے ہوسٹل دا وی پربندھ ہے۔ کالج ولوں ’دا رجندرا’ سالانہ ‘میگزین’ چھپدا ہے جس وچّ ودیارتھی اپنیاں رچناواں دندے ہن۔ ہ کالج پنجابی یونیورسٹی، پٹیالہ نال سبندھت ہے۔

### کالج لائبریری
سال 2015-16 دے شروع وچّ کالج لائبریری چھ کلاس کمریاں توں لائبریری لئی خاص-طور 'تے بنائی گئی نویں عمارت وچّ تبدیل کیتی گئی۔ اس دا ادگھاٹن متی 22 فروری 2015 نوں سنسدی سکتر *سروپ چند سنگلا* نے کیتا۔ اس کھلھی اتے وڈی عمارت صدقہ اوہ 10،000 کتاباں وی ورتوں وچّ لیاندیاں گئیاں، جو تھاں دی گھاٹ کارن بند پئیاں سن۔ ساریاں کتاباں کمپیوٹر وچّ وی درج کیتیاں جا چکیاں ہن۔ لائبریری وچّ وکھ-وکھ وشیاں دیاں **49،232** کتاباں (2015-16 انوسار) موجود ہن۔ اس سمیں وکھ-وکھ بھاشاواں دیاں 30 اخباراں لائبریری وچّ آ رہیاں ہن۔ پنجابی بھاشا مقابلے اس لائبریری وچّ انگریزی دیاں ودھیرے کتاباں ہن۔

## تریخ
سرکاری رجندرا کالج بٹھنڈہ گرو کاشی رستہ اتے ستھتّ اے۔ سرکاری راجندرا کالج بٹھنڈہ پنجاب دے دکھنی مالوے دا پرانا تے مشہور تعلیمی مرکز اے اتے اس دا الیکھ اینسائیکلوپیڈیا برٹینکا دی جلد تن، پنہ 564 اُتے کیتا گیا اے۔ پراپکاری تعلیم دا ایہہ دیوا 1904 وچ بٹھنڈہ وکھے اک پرائمری سکول دے روپ وچ بلیا اتے ہولی-ہولی اس دے چانن دا گھیرا وڈا ہندا گیا۔ 1940 وچ ایہہ راجندرا انٹرمیڈیئیٹ کالج بن گیا۔ 1950 وچ بی۔اے۔ اتے 1955 وچ سائنس دیاں کلاساں شروع کر دتیاں گئیاں۔ 1962 وچ بی۔ایسسی۔ دیاں کلاساں وی چالو کر دتیاں گئیاں۔ اس کالج نوں پرانے ستھان توں گرو کاشی رستہ اُتے نویں تے سندر عمارت وچ لیاندا گیا۔ 1968 وچ بی۔کام دیاں کلاساں شروع ہوئیاں۔ 2016 وچ یو۔جی۔سی۔ دی آٹونومسباڈی نیشنل اسیسمینٹ اتے اکریڈٹیشن کوسل دی پیئر ٹیم دے معائنہ دی بنیاد اُتے اس کالج نوں بی گریڈ دتا گیا اے۔

ایہہ دھرتی جہڑی کدی ٹبیاں نے ملی ہوئی سی، ہولی-ہولی کھڑی ہوئی اک روچک پھلواڑی بندی جا رہی اے، جتھے ہن ہزاراں دی گنتی وچ نوجواناں دے تعلیمی، جسمانی تے سماجی ترقی لئی بھرپور سیوا کرن دے یتن کیتے جاندے ہن تاں جو آزاد بھارت دے مستقبل دے شہری ساڈی رہتل توں سچیت ہو سکن اتے تعلیم حصول توں پچھوں جن-سیوا لئی تیار ہندے رہن۔

کالج وچ بی۔اے، بی۔ایسسی۔(میڈیکل، نان-میڈیکل)، بی۔کام، بی۔ایسسی۔ آنرز سکول (مطلب شاستر) اتے ایم۔اے۔ پولیٹیکل سائنس دیاں پرنالیاں راہیں اپنی تعلیمی سیوا وچ ایہہ کالج دن-ب-دن ترقی یافتہ ہندا جا رہا اے۔ بٹھنڈہ اتے دکھنی مالوے دیاں اجوکیاں تعلیمی گھاٹاں نوں پورا کرن لئی پروگرام الیکے جا راے ہن۔ اس لئی کالج وچ ہائر ایجکیشن انسٹیچیوٹ سوسائٹی سرکاری راجندرا کالج بٹھنڈہ بنائی گئی اے۔ اس سوسائٹی ولوں سیلپھ پھائنانس کورس بی۔سی۔اے، بی۔بی۔اے، اتے بی۔ایسسی۔(بائیوٹیک) دیاں جماعتاں پڑھائیاں جا رہیاں ہن۔

کالج دے پلیٹنم جبلی 75ویں تعلیمی سیشن 2014–15 نوں سمرپت نویاں کلاساں اییم۔اییسسی۔ بھاگ-1(Physics)، اییم۔اییسسی۔ بھاگ-1(Mathematics)، ایم۔اے۔ بھاگ-1(فلوسفی)، ایم۔اے۔ بھاگ-1(ہسٹری)، بی۔کام۔ بھاگ-1 (پروفیشنل)، Diploma in Food and Beverage Services and Diploma in Food Production شروع کیتیاں گئیاں ہن۔

سیشن 2015–16 لئی کالج دے 76ویں تعلیمی ورھے دیاں سہولتاں تہاڈے تعلیمی ترقی لئی سمرپت ہن۔

## چل رہے کورس
٭ ایمّ.اے. - راجنیتی شاشتر (سمیسٹر پرنالی) - 2 سالا کورس (سیٹاں 40)
٭ بی.ایسسی. - ارتھ-شاشتر آنرز (سمیسٹر پرنالی) - 3 سالا کورس (سیٹاں 40)
٭ بی.ایسسی. - میڈیکل (سمیسٹر پرنالی) - 3 سالا کورس (سیٹاں 100)
٭ بی.ایسسی. - نان-میڈیکل (سمیسٹر پرنالی) - 3 سالا کورس (سیٹاں 120)
٭ بی.کام. (سمیسٹر پرنالی) - 3 سالا کورس (سیٹاں 120)
٭ بی.اے. (سمیسٹر پرنالی) - 3 سالا کورس (سیٹاں 720)
٭ بی.سی.اے. - 3 سالا کورس (سیٹاں 80)
٭ بی.بی.اے. - 3 سالا کورس (سیٹاں 50)
٭ بی.ایسسی. (بائیوٹیکّ) - 3 سالا کورس (سیٹاں 40)
٭ ایمّ.ایسسی. (بھوتک وگیان)- سیٹاں 30
٭ ایمّ.ایسسی. (گنت شاشتر)- سیٹاں 30
٭ ایمّ.ایسسی. (فلاسفی)- سیٹاں 30
٭ ایمّ.اے. (اتہاس)- سیٹاں 30
٭ بی.کام. (پروفیشنل)- سیٹاں 60
٭ ڈپلوما ان پھوڈ سروس - سیٹاں 30
٭ ڈپلوما ان پھوڈ پروڈکشن - سیٹاں 30 
(نوٹ:ودھیرے اتے نویں جانکاری لئی  دیکھو)
## حوالے

## باہرلے جوڑ
٭ راجندرا کالج بارے پنجابی ٹربؤن وچّ 'میرا کالج' لیکھ
گٹھ:بھارت دے تعلیمی ادارے
گٹھ:پنجاب بھارت دے تعلیمی ادارے
گٹھ:بھارت وچ تعلیم